આણંદ શહેરમાં પોલસન ડેરી રોડ ઉપર બુધવારે તિક્ષ્ણ હથિયાર અને લાકડીઓના ઘા ઝીંકી ગંભીરપણે જીવલેણ ઈજાઓ પહોંચેલી હાલતમાં આણંદ રેલ્વેના સિગ્નલ ડિપાર્ટમેન્ટમાં ફરજ બજાવતા કર્મચારી મળી આવ્યા હતા. તેમને સારવાર માટે આણંદની જનરલ હોસ્પિટલમાં ખસેડાયા હતા. જ્યાં તેનું સારવાર દરમિયાન મોત નીપજતાં આણંદ ટાઉન પોલીસ દ્વારા પેનલ તબીબ દ્વારા મૃતક પ્રૌઢના મૃતદેહનું પોસ્ટમોર્ટમ કરાવ્યું હતું. હાલમાં આ બનાવ અંગે આણંદ શહેર પોલીસે અકસ્માતે મોતની નોંધ કરી આગળની કાર્યવાહી હાથ ધરી છે.